"กฤษฏา"ดันกฏกระทรวงจำกัดใช้เคมี : คมชัดลึกออนไลน์
"กฤษฏา"ดันกฏกระทรวงจำกัดใช้เคมี
วันที่ 13 เมษายน 2562 - 12:08 น.
"กฤษฏา"ดันกฏกระทรวง 5 ฉบับมาตรการจำกัดใช้ 3 สารเคมี เข้มผู้นำเข้า ผู้จำหน่าย เกษตรกร คนรับจ้างพ่นสาร ทุกกลุ่มเป้าหมายเข้าคอร์สติวเข้มภายในเดือนมิ.ย.นี้
13 เมษายน 2562 นายกฤษฏา บุญราช รมว.เกษตรและสหกรณ์ เปิดเผยถึงมาตรการจำกัดการใช้สารเคมีวัถตุอันตราย กำจัดวัชพืชและแมลงศัตรูพืช 3 สาร คือพาราควอต ไกลโฟเซต และคลอร์ไพริฟอส
โดยบอกว่ามาตรการจำกัดการใช้มี 6 มาตรการ ซึ่งผ่านเห็นชอบจาก คณะกรรมการวัตถุอันตราย ทั้งมาตรการทางกฏหมายเป็นประกาศกระทรวงเกษตรและสหกรณ์ 5 ฉบับ การอบรม การสร้างการรับรู้ การศึกษาผลกระทบ การวิจัยหาสารเคมีชนิดอื่น และการสร้างระบบฐานข้อมูล ขณะนี้อยู่ที่เลขาธิการครม.แล้ว ซี่งกฏกระทรวงดังกล่าวออกตามความในพระราชบัญญัติวัตถุอันตราย พ.ศ. 2535 ซึ่งจะมีผลบังคับใช้ภายใน 180 วัน
ทั้งนี้เว็บไซส์ของกรมวิชาการเกษตร เผยแพร่ว่าเมื่อประกาศกระทรวงเกษตรและสหกรณ์ทั้ง 5 ฉบับ มีผลบังคับใช้ ผู้เกี่ยวข้อง ประกอบด้วย เกษตรกรผู้ใช้ ผู้รับจ้างพ่นสารเคมี ผู้ขาย ผู้นำเข้า หรือผู้ผลิต และพนักงานเจ้าหน้าที่ ต้องปฏิบัติตามมาตรการ ดังนี้ เกษตรกรผู้ที่จะใช้สารเคมีทั้ง 3 ชนิดนั้น จะต้องผ่านการอบรม หรือผ่านการทดสอบความรู้ ตามหลักสูตรที่กำหนดขึ้นสำหรับเกษตรกรโดยเฉพาะเสียก่อน เพราะเวลาจะไปซื้อสารเคมีเหล่านั้นไปใช้ เกษตรกรจะต้องแสดงหลักฐานว่าได้ผ่านการอบรม หรือผ่านการทดสอบการใช้สารเคมีที่ถูกต้องก่อน นอกจากนี้ยังจะต้องแจ้งชนิดพืชที่ปลูก และจำนวนพื้นที่ปลูกให้ผู้ขายทราบด้วย เพื่อจะได้คำนวณปริมาณสารเคมีที่จะใช้กับพืชนั้นๆ ได้อย่างเหมาะสมและถูกต้อง
ด้านผู้จำหน่ายสารเคมี จะต้องขออนุญาตมีไว้ในครอบครองวัตถุอันตรายเพื่อขาย โดยต้องระบุชื่อสารเคมี 3 ชนิดนั้น ซึ่งแต่เดิมไม่ต้องระบุชื่อ นอกจากนี้ยังต้องผ่านการอบรมหลักสูตรผู้ควบคุมการขายวัตถุอันตราย ซึ่งจะต้องอบรมทุกๆ 3 ปีด้วย จากเดิมที่ต้องอบรมทุก ๆ 5 ปี รวมทั้งผู้จำหน่ายสารเคมี 3 ชนิดนี้ จะต้องแจ้งปริมาณ สต๊อกสินค้าสารเคมี 3 ชนิดนี้ ทุก 15 วัน ต้องขายสารเคมี 3 ชนิดนี้ ให้เฉพาะเกษตรกรที่แสดงหลักฐานผ่านการอบรม หรือผ่านการทดสอบ พร้อมทั้งแสดงหลักฐานชนิดพืชที่ปลูก และจำนวนพื้นที่ปลูกเท่านั้น รวมทั้งต้องต้องจัดทำป้ายแสดงข้อความว่า “วัตถุอันตรายที่จำกัดการใช้” ไว้อย่างชัดเจน และจัดวางสารเคมี 3 ชนิด แยกจากวัตถุอันตรายชนิดอื่นๆ
สำหรับผู้นำเข้าหรือผู้ผลิตจะต้องแจ้งปริมาณสต๊อกสินค้า สารเคมีทั้ง 3 ชนิดทุก 15 วัน โดยต้องระบุปริมาณที่ได้รับ แหล่งที่มา และแหล่งที่ส่งสารเคมีทั้ง 3 ชนิดออกไป
ในส่วนของพนักงานเจ้าหน้าที่ควบคุมการใช้ 3 สาร จะมีการแต่งตั้งผู้ใหญ่บ้าน กำนัน ปลัดองค์การบริหารส่วนตำบล เป็นพนักงานเจ้าหน้าที่ ตาม พ.ร.บ.วัตถุอันตราย พ.ศ. 2535 และที่แก้ไขเพิ่มเติม เพื่อทำหน้าที่ตรวจสอบการใช้สารเคมี 3 ชนิดดังกล่าว ในพื้นที่ที่รับผิดชอบ
นอกจากนี้ ยังได้มีการกำหนดชนิดพืชที่อนุญาตให้ใช้สารเคมีทั้ง 3 ชนิดได้ ดังนี้ ให้ใช้พาราควอต และไกลโฟเซต เฉพาะเพื่อกำจัดวัชพืชในการปลูกอ้อย ยางพารา ปาล์มน้ำมัน มันสำปะหลัง ข้าวโพด และไม้ผล ให้ใช้คลอร์ไพริฟอส เฉพาะเพื่อกำจัดแมลงในการปลูกไม้ดอก พืชไร่ และเพื่อกำจัดหนอนเจาะลำต้นในไม้ผลพื้นที่ห้ามใช้สารทั้ง 3 ชนิด ได้แก่ พื้นที่ปลูกผัก สมุนไพร พื้นที่ต้นน้ำ และพื้นที่สาธารณะต้องมีการกำหนดข้อความในฉลากที่จะติดบนภาชนะ หรือบรรจุภัณฑ์สารเคมีทั้ง 3 ชนิดนั้น ด้วยข้อความ 3 ข้อความคือ วัตถุอันตรายจำกัดการใช้ ,ห้ามใช้วัตถุอันตรายในพื้นที่ปลูกพืชผัก หรือพืชสมุนไพร พื้นที่ต้นน้ำ และพื้นที่สาธารณะ และ ผู้ใช้วัตถุอันตรายต้องป้องกันไม่ให้วัตถุอันตรายแพร่กระจายไปยังพื้นที่อื่น
ซึ่งเกษตรกรจะต้องเข้ารับการอบรมและผ่านการทดสอบว่าเป็นผู้มีความรู้เกี่ยวกับการใช้สารเคมี 3ชนิด เพื่อนำเป็นหลักฐานในการซื้อสารเคมี มาใช้ได้ สำหรับวิธีการฝึกอบรมผู้รับจ้างพ่น ต้องเข้ารับการอบรม และต้องผ่านการทดสอบทั้งภาคทฤษฎี และภาคปฏิบัติ จึงจะได้รับการรับรองว่าผ่านการทดสอบ นำไปเป็นหลักฐานในการรับจ้างพ่นสารเคมี 3 ชนิดนี้ต่อไปได้
กรมวิชาการเกษตรจะสร้างวิทยากร คือ วิทยากรครู ก ไปทำการอบรม ผู้รับจ้างพ่นสารเคมี พนักงานเจ้าหน้าที่ และ เจ้าหน้าที่อีกกลุ่ม คือ เจ้าหน้าที่กรมส่งเสริมการเกษตร การยางแห่งประเทศไทย สำนักงานคณะกรรมการอ้อยและน้ำตาลทราย สมาคมที่เกี่ยวข้อง เป็น วิทยากรครู โดยจะต้องสร้างวิทยากรและอบรมทุกกลุ่มเป้าหมายให้แล้วเสร็จภายในเดือนมิถุนายน 2562 นี้ที่ระบุถึงการใช้สารเคมีทั้ง 3 ชนิดนี้ได้อย่างปลอดภัย ในพืชแต่ละชนิด เช่น อ้อย มันสำปะหลัง ปาล์มน้ำมัน ข้าวโพด ยางพารา และไม้ผล
สารเคมี พาราควอต ไกลโคเซต กระทรวงเกษตรและสหกรณ์
51 ปีสันนิบาตรุกพัฒนาสหกรณ์ไทย
วันที่ 20 มิถุนายน 2562 - 10:21 น.
"ม็อบประมงพื้นบ้าน"ฮึ่มนอนหน้ากระทรวงเกษตรฯ
วันที่ 18 มิถุนายน 2562 - 15:01 น.
"ลดซ้ำซ้อน"ประกันครอบคลุมเกษตรทุกชนิด
วันที่ 18 มิถุนายน 2562 - 08:19 น.